Diari Oficial de la Generalitat Valenciana


Sumari del DOGV 5531, del 11-06-2007 (2007/7144)

Informació pública de l'acord d'aprovació definitiva del Programa d'Actuació Integrada del Sector 1 Est 1.
----------------------------------------------------------------------------------------------------------

### Dades del document

Número de DOGV
:   5531

Data del DOGV
:   11-06-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/7144


Data del document
:   18-05-2007

Organisme emissor
:   Ajuntament de la Romana

Tipus de document
:   Informació Pública

Descriptors 

:   * Romana, la
    * pla d'urbanisme
    * administració local

Informació pública de l'acord d'aprovació definitiva del Programa d'Actuació Integrada del Sector 1 Est 1. [2007/7144]  
El Ple de l'Ajuntament, en sessió ordinària de 12 de gener de 2007, va acordar, entre altres, l'acord següent:  
Primer: Acceptar l'esmena de l'alternativa tècnica conformement amb el document aportat per la mercantil Geinval SL, i sobre el qual ha emés un informe favorable Juan Antonio Vera Mollá.  
Segon: Valorar la proposició juridicoeconòmica de l'empresa Geinval, SL en 70 punts, de conformitat amb els informes incorporats a l'expedient i d'acord amb els criteris d'adjudicació establits en les bases particulars que regixen el concurs d'este sector.  
Tercer: Aprovar definitivament el programa d'actuació integrada amb tots els instruments de planejament i de gestió incorporats en este, havent d'esmenar en la proposició juridicoeconòmica aquells errors observats en l'informe de Juan Antonio Vera Mollá.  
Quart: Remetre les actuacions a la conselleria competent en matèria d'urbanisme.  
Cinqué: Notificar el dit acord d'aprovació i adjudicació als qui consten com a interessats en les actuacions, sense perjuí de la comunicació que s'indica en l'article 166 de la LUV i, si de cas, als qui hagueren participat en el concurs. I inserir, així mateix, un anunci en els diaris oficials assenyalats en l'article 132, que done compte de la dita adjudicació i aprovació.  
Sisé: Facultar l'alcalde perquè, en el termini d'un mes a partir de la notificació de l'acord d'aprovació i adjudicació del programa a l'adjudicatari, procedisca a la formalització en document administratiu del contracte per al desplegament i l'execució del programa d'actuació integrada. Amb anterioritat a la formalització del contracte, l'urbanitzador haurà d'acreditar davant de l'administració la constitució de la garantia definitiva per quantia de 362.594 €, corresponent a un 10% del valor de càrregues d'urbanització, en la forma que establixen les bases reguladores del programa.  
Contra la present resolució, que exhaurix la via administrativa, es podrà interposar potestativament, basant-se en l'article 116 de la Llei 30/1992, de 26 de novembre, de Règim Jurídic de les Administracions i del Procediment Administratiu Comú, un recurs de reposició davant de l'òrgan municipal que va dictar l'acte, en el termini d'un mes, comptador des de l'endemà de l'última publicació del present edicte, o bé interposar un recurs contenciós administratiu directament davant dels jutjats contenciosos administratius d'Alacant en el termini de dos mesos, comptats des de l'endemà de l'última publicació del present edicte, segons el que preveu l'article 46 de la Llei 29/1988, de 13 de juliol, Reguladora de la Jurisdicció Contenciosa Administrativa.  
La Romana, 18 de maig de 2007.- L'alcalde: Manuel Hernández Riquelme.